《秋日偶成 其七》
明代·陈之遴

白狼河上望京师，皎月清霜共此时。七萃旌旗长缭绕，三朝剑佩自委蛇。

伏波铜柱成功易，横海戈船献捷疑。南国余黎供上切，输将争恨役车迟。

作者简介：（1605—1666）明末清初浙江海宁人，字素庵。明崇祯十年进士，授编修，迁中允。因故革职。入清，授秘书院侍读学士，累官礼部尚书、弘文院大学士。坐贿结内监吴良辅，论斩。免死，流徙尚阳堡。康熙初死于徙所。有《浮云集》。